burgasdotpro/wikipedia huggingface dataset:
Janusz Głowacki

Janusz Andrzej Głowacki (* 13. september 1938, Poznaň, Poľsko† 19. august 2017) bol poľský prozaik, dramatik a fejtonista.
Životopis.
Študoval poľskú filológiu na Varšavskej univerzite. Debutoval v roku 1960 v „Almanachu Młodych“ a v roku 1964 začal spolupracovať s časopisom „Kultura“, kde zaujal ako autor krátkych poviedok a fejtónov, ktoré vyšli neskôr v zbierkach "Wirówka nonsensu" (1968) a "Nowy taniec la-ba-da" (1970).
Na prelome 60-tych a 70-tych rokov začal pracovať ako scenárista. V tom období vznikol film Andrzeja Wajdu "Polowanie na muchy" ("Poľovačka na muchy"), opierajúci sa o Głowackeho tvorbu. Naozajstným úspechom sa ale stal film v spolupráci s Markom Piwowskim "Rejs" ("Plavba"), ktorý je podľa niektorých považovaný za najlepšiu poľskú komédiu všetkých čias.
Fejtóny v časopise „Kultura“ publikoval do roku 1981, ale ako mnoho iných poľských autorov zostal po vyhlásení výnimočného stavu v zahraničí. Usadil sa v Spojených štátoch, kde rozvíjal svoju dramatickú tvorbu. Americké divadlá zaujal hrou "Polowanie na karaluchy" ("Poľovačka na šváby") (1986). Najväčším úspechom na dramatickom poli sa stala hra "Antygona w Nowym Jorku" ("Antigona v New Yorku", 1992) často hraná v USA aj Európe. Od roku 1983 žil v New Yorku a po roku 1989 striedavo aj vo Varšave.
Jeho tvorba bola preložená do mnohých jazykov (anglicky, čínsky, česky, estónsky, francúzsky, španielsky, kórejsky, nemecky, rusky, srbsky, slovensky, maďarsky). Bol členom "Stowarzyszenia Pisarzy Polskich" ("Spolok poľských spisovateľov").
Dave Farrell

David Michael Farrell (* 8. február 1977, Plymouth, USA) je basgitarista skupiny Linkin Park. Žil v Mission Viego, ale usadil sa v Los Angeles. Po škole (UCLA) sa pripojil k skupine The Snax, kvôli ktorej neskôr odišiel od Linkin Park, ale po roku a pol sa vrátil. Okrem basgitary hrá tiež na viole, gitare a violončele. Vystupuje pod prezývkou "Phoenix". Nepodieľal na debutovom albume Linkin Park "Hybrid Theory".
Osobný život.
Dňa 28. decembra 2002 sa oženil s Linsey Braeunigovou, ktorá pracuje ako učiteľka. Má staršieho brata Joea.
Ignaz Schiffermüller

Ignaz Schiffermüller (známy aj ako Ignatz Schiffermüeller, Ignatius Schiffermüller, alebo Johann Ignaz Schiffermüller; * 2. november 1727, Hellmonsödt, Rakúsko† 21. jún 1806, Waizenkirchen, Rakúsko) bol rakúsky polyhistor.
Študoval numizmatiku, mineralógiu, botaniku, entomológiu, ornitológiu a teológiu. Štúdium ukončil v roku 1759.
Lepidopterológ.
V roku 1757 začal zbierať hmyz, špeciálne motýle a múry, ale i chrobáky. V svojom diele "Systematische Verzeichnis der Schmetterlinge der Wienergegend" spracoval motýle Dolného Rakúska a okolia Viedne. Opísal v ňom asi 1 150 druhov motýľov, z ktorých mnohé ako prvý.
Ako entomológ–taxonóm spoločne s Johannom Denisom vypracoval systematiku motýľov Rakúska–Uhorska. Viac než 400 druhov a poddruhov hmyzu z územia Rakúska nesie jeho meno, ako autora popisu. Je to takmer 10 % druhov motýľov vyskytujúcich sa v Rakúsku. Okrem entomológie sa venoval napríklad teoretickým základom fyzikálneho princípu svetla.
Zbierka motýľov Ignaza Schiffermüllera sa po jeho smrti nachádzala v "Kaiserlichen Hof–Naturalienkabinett" (dnes "Naturhistorisches Museum") vo Viedni, kde bola v roku 1848 spoločne s Denisovou zbierkou úplne zničená.
Brad Delson

Bradford Phillip Delson (* 1. december 1977, Agoura, Kalifornia) je americký gitarista skupiny Linkin Park.
Brad študoval na Agoura High School, kde aj odmaturoval. Prvým nástrojom, ktorý ovládal, bola trúbka. Na škole počúval predovšetkým metal a s ním spojoval aj svoj image - dlhé vlasy, veľmi dlho mu však nevydržali. Jeho najväčšími vzormi boli Metallica a Guns N’ Roses, prvý album bol však od skupiny Duran Duran. Za najväčší životný zážitok považuje chvíľu, keď po prvýkrát počul v rádiu skladbu One Step Closer.
Výrok: "„Milujem hudbu, ktorú hráme s priateľmi. Som naozaj hrdý na skladby, ktoré sme spolu vytvorili a na možnosť hrať ich po celom svete. Ďakujem všetkým, ktorí nás podporili a pomohli, aby sa to všetko stalo.“"
Zvláštne práva čerpania

Zvláštne práva čerpania (po angl. "Special Drawing Rights", skratka SDR) sú od roku 1969 jednotná menová a účtovná jednotka používaná v rámci Medzinárodného menového fondu. Kód tejto meny podľa normy ISO 4217 je XDR.
Pôvodne bola jednotka SDR viazaná na zlato (0,888671 g rýdzeho zlata, čo zodpovedalo vtedajšej parite amerického dolára). Od roku 1974 sa na hodnotenie jednotky SDR používa technika štandardného koša mien. Najprv bol tvorený súborom rôzne vážených 16 svetových mien, od roku 1981 bol tvorený len 5 menami: USD 42%, DEM 19%, JPY 13%, FRF 13% a GBP 13%. 
Od roku 1999, kedy bolo zavedené euro, boli menami v koši americký dolár, jen, euro a britská libra. V roku 2016 ich doplnil čínsky juan.
Zloženie koša sa upravuje každých 5 rokov. Uvedené je v nasledujúcej tabuľke:
Devalvácia

Devalvácia je zníženie hodnoty meny štátnym opatrením, a to buď príslušná zmena oficiálneho výmenného kurzu v režime pevného výmenného kurzu, alebo (najmä staršie) zníženie zákonom stanoveného kovového (t.j. spravidla zlatého) obsahu meny. Opakom je revalvácia. Pri režime plávajúceho výmenného kurzu je správne použiť všeobecnejší termín depreciácia či znehodnotenie či devalorizácia meny. 
Devalvácia umožňuje za jednotku národnej meny nakúpiť menší počet jednotiek zahraničnej meny. Ako príklad bola v čase režimu pevného výmenného kurzu oficiálnym zásahom devalvovaná v 90. rokoch slovenská koruna; neskôr, keď slovenská koruna podliehala režimu plávajúceho výmenného kurzu, dochádzalo k zmene kurzu prevažne „samovoľne“ súhrou dopytu a ponuky a občasná zmena výmenného kurzu tak, že sa znížila reálna hodnota koruny, sa nazýva znehodnotenie alebo depreciácia slovenskej koruny.
Lower Manhattan

Lower Manhattan, známy tiež ako Downtown Manhattan, je najjužnejšia časť ostrova Manhattan, hlavného ostrova a obchodného a vládneho centra mesta New York. Obyčajne je definovaná ako oblasť oddelená na severe ulicou Chambers Street, na západe riekou North River (Hudson River), na východe riekou East River a na juhu parkom Battery Park a prístavom New York Harbor (známym aj ako Upper New York Bay).
Nachádza sa tu Wall Street, mestská radnica, miestny úrad, finančná štvrť a miesto, kde sa nachádzalo Svetové obchodné centrum. Je to štvrtá najväčšia centrálna obchodná štvrť v Spojených štátoch, po Midtown Manhattan, Chicago's Loop, a Washington D.C. Táto časť bola kedysi treťou najvýznamnejšou obchodnou štvrťou, pričom pád na štvrté miesto mohol byť spôsobený stratou Svetového obchodného centra, ktoré disponovalo 16 miliónmi štvorcových stôp kancelárskych priestorov. Strata kancelárskych priestorov 11. septembra 2001 je ekvivalentná kancelárskej ploche v celom meste Cincinnati v roku 2001. Predpokladá sa, že Lower Manhattan získa späť svoje tretie miesto po rekonštrukcii Svetového obchodného centra, pričom sa očakáva rovnaká plocha priestorov a tiež sa počíta s výstavbou nového sídla finančnej firmy Goldman Sachs.
Kremaster

Kremaster (lat. cremaster) – koncová časť brušnej oblasti kukly, kde sa zvyčajne kukla upína o podklad, pričom sa tu fixuje vláknom. Je to najdistálnejší koniec kukly.
Colná únia

Colná únia je forma medzinárodnej integrácie, ktorá znamená odstraňovanie vzájomných prekážok a ciel. Časť ekonomickej suverenity členských štátov prechádza na nadštátny orgán, vo vzťahu k tretím krajinám majú spoločnú colnú politiku a colný sadzobník na dovoz z nečlenských krajín.
Jarabá skala

Jarabá skala môže byť:
Žilnatina (hmyz)

Žilnatina je celý systém žiliek, ktoré sa nachádzajú na všetkých krídlach jedincov hmyzu.
Žilnatina je pre väčšinu jedincov hmyzu druhovo špecifická. Existuje však i individuálna odchylnosť typickej žilnatiny, ktorá je zavinená patologickým vývojom daného jedinca počas embryonálneho obdobia. Potom sa môže stať, že jedinec ma niektoré žilky redukované, prípadne naopak zmnožené a odlišuje sa tak jeho žilnatina krídel od typického vzhľadu. Žilnatina krídel patrí k jedným z hlavných taxonomických kritérií pre stanovenie čeľadí a rodov hmyzu. Veľmi výraznú žilnatinu na krídlach majú napr. vážky (Odonata).
Midtown Manhattan

Midtown Manhattan je jedna z troch hlavných častí Manhattanu a nachádza sa medzi 14. a 59. ulicou, od rieky Hudson River smerom k rieke East River. Jadro Midtown Manhattanu sa rozkladá medzi 31. a 59. ulicou a medzi Treťou a Deviatou avenue.
Nachádza sa tu mnoho častí vrátane Hell’s Kitchen a Chelsea vo West Side, a Murray Hill, Kips Bay, Turtle Bay a Gramercy v East Side. Niekedy sa rozdeľuje na "Midtown East" a "Midtown West" a často aj "Midtown South".
Je to nepochybne najrušnejšia obchodná štvrť v Spojených štátoch. Veľká väčšina mrakodrapov mesta, vrátane väčšiny hotelov a obytných domov, sa nachádza práve tu. Pracuje tu viac ako 700 tisíc pracovníkov v kanceláriách, hoteloch a obchodných prevádzkach, pohybuje sa tu množstvo turistov a študentov. Niektoré oblasti, ako napríklad Times Square a Piata Avenue, obsahujú veľké obchodné prevádzky.
Stoja tu svetoznáme komerčné budovy ako Rockefeller Center, Radio City Music Hall a Empire State Building.
Johann Nepomuk Cosmas Michael Denis

Johann Nepomuk Cosmas Michael Denis (* 27. september 1729, Schärding, Rakúsko – † 29. september, 1800, Viedeň) bol rakúsky entomológ, polyhistor a kňaz.
Spolupracoval s ďalším rakúskym entomológom a kňazom Ignazom Schiffermüllerom.
Jeho zbierka motýľov sa po jeho smrti nachádzala v Kaiserlichen Hof–Naturalienkabinett (dnes Naturhistorisches Museum) vo Viedni, kde bola v roku 1848 spoločne so Schiffermüllerovou zbierkou zničená.
Upper Manhattan

Upper Manhattan označuje severnú časť ostrova Manhattan. Jeho južná hranica môže byť definovaná kdekoľvek medzi 59. a 155. ulicou. Medzi týmito dvoma extrémami sa nachádza 96. ulica, ktorá sa najčastejšie používa na definíciu hranice Upper Manhattanu, až po 100. ulicu. Ako hranica sa používa aj koniec Central Parku, severne od 110. ulice.
Upper Manhattan sa označuje ako neturistická časť Manhattanu. Do konca 20. storočia menej ovplyvnená vplyvmi, ktoré pôsobili v iných častiach New Yorku počas 30 rokov. Nielen že turistické mapy New Yorku neoboznamujú s okrajovými časťami Bronxu, Brooklynu, Queensu a Staten Islandu, ale zanedbávajú aj Upper Manhattan. Je to spôsobené menšou turistickou atraktivitou a vyššou kriminalitou. Dokonca aj niektorí rodení Newyorčania považujú túto časť za okrajovú, kvôli vzdialenosti od Midtown Manhattanu a tiež aj s porovnateľne nižšími cenami za ubytovanie.
Opel Astra

Opel Astra je automobil nižšej strednej triedy navrhnutý a vyrábaný nemeckou automobilkou Opel. Je nástupcom modelu Kadett.
V kontinentálnej Európe, v Írsku, na Strednom východe, v Afrike a Indii sa predáva pod domovskou značkou Opel, vo Veľkej Británii je ponúkaný pod značkou Vauxhall, v Austrálii a Ázii ako Holden, v Latinskej Amerike ako Chevrolet a v Spojených štátoch a Kanade pod značkou Saturn. V Rusku sa predáva aj ako Opel, aj ako Chevrolet. 
Astra sa v súčasnosti vyrába v závodoch v Nemecku, Belgicku, Veľkej Británii, Indii, Poľsku, Ukrajine a Rusku. Súčasne sa ponúka na zloženie aj ako CKD kit v ostatných krajinách.
Otvorený text

Otvorený text je text v pôvodnom tvare, teda nezašifrovaná správa. Opakom je zašifrovaný text. Otvorený text sa skladá zo znakov, ktoré tvoria reťazec, a dĺžka reťazca je počet znakov, ktoré sa v danom reťazci nachádzajú.
Vlajka Britských Panenských ostrovov

Vlajka Britských panenských ostrovov – používa sa britská modrá služobná vlajka ("Blue Ensign") s vlajkovým emblémom (nazývaným po anglicky "badge") z roku 1960, ktorý je umiestnený vo vlajúcej časti. Je to zelený štít s postavou panny v bielom rúchu, ktorá drží svietiacu starú olejovú lampu a medzi jedenástimi takými lampami stojí. Pod štítom je heslo "VIGILATE" ("Buďte bdelí!"), nadväzujúci na výklad v evanjeliu.
Zašifrovaný text

Zašifrovaný text je výsledkom zašifrovania otvoreného textu.
Čierny potok (prítok Čierneho Hrona)

Čierny potok je potok na Horehroní, v južnej časti okresu Brezno. Je to pravostranný prítok Čierneho Hrona, meria 4,2 km a je tokom IV. rádu.
Prameň.
Pramení vo Veporských vrchoch, v podcelku Balocké vrchy, na severnom svahu Klenovského Vepra (1 338,2 m n. m.), v lokalite Záruby, v nadmorskej výške cca 955 m n. m.
Opis toku.
V pramennej oblasti tečie sprvu severozápadným smerom, následne sa esovito stáča a ďalej už pokračuje výlučne západným smerom. Preteká cez Čiernu dolinu, v ktorej postupne priberá viaceré prítoky. Z pravej strany najprv priberá krátky prítok prameniaci juhojuhozápadne od vrchu Kýčery (), potom významný ľavostranný prítok (1,7 km) zo severného svahu Klenovského Vepra, sprava krátky prítok prameniaci juhovýchodne od kóty 1 020 m n. m., zľava prítok (1,5 km; 759,7 m n. m.) zo západného svahu Klenovského Vepra, opäť sprava prítok vznikajúci juhozápadne od kóty 1 020 m n. m. Nasledujú dva ľavostranné prítoky spod Molčanovho grúňa, pravostranný prítok z juhovýchodného svahu Karašova (935,6 m n. m.), ďalší ľavostranný prítok spod Molčanovho grúňa a napokon krátky prítok z južného svahu Karašova. Napokon sa v oblasti Chmeľúsovho poľa, južne od Dobroča, vlieva v nadmorskej výške približne 627 m n. m. do Čierneho Hrona.
Vlajka Svätého Vincenta a Grenadín

Vlajka Svätého Vincenta a Grenadín má tri zvislé pruhy, modrý, žltý a zelený (1:2:1) a uprostred tri zelené kosoštvorce usporiadané do tvaru písmená "V" ("= Vincent").
Modrá farba symbolizuje oblohu, žltá vrúcnosť a tropický svit slnka, zelená úrodnosť a vegetáciu. Kosoštvorce predstavujú diamanty a pluralitu ostrovov v národe.
Vlajka bola zavedená roku 1985 po volebnom víťazstve "Novej demokratickej strany" v roku 1984 a vystriedala vlajku používanú od získania nezávislosti roku 1979. Porazená "Robotnícka strana" oznámila, že v prípade svojho volebného víťazstva v budúcnosti sa opäť vráti k pôvodnej vlajke.
Napoleonské kúpele

Napoleonské kúpele v Piešťanoch sú komplex troch klasicistických kúpeľných objektov vybudovaných nad prameňmi, ktorý nadobudol známu podobu v rozmedzí rokov 1821-1862.
Pôvodným vlastníkom kúpeľov bol gróf Jozef Erdődy, rodina ktorého ich vlastnila až do roku 1889. Po napoleonských vojnách dal postaviť klasický kúpeľný dom s vaňovými kúpeľmi a prvým piešťanským zrkadliskom. Napoleonské kúpele sa nachádzajú v bezprostrednej blízkosti rieky Váh. Kúpeľné domy, ktorých funkcia sa počas celej ich existencie nezmenila, sa síce stavali postupne, ale so snahou výrazovo sa vzájomne prispôsobiť. Urbanisticky sú usporiadané do tvaru písmena U, čím vytvárajú malé námestie. Blahodarné účinky termálnej vody s teplotou 67 - 69 °C s liečivým obsahom sírovodíka a bahna vyhľadávajú každoročne tisíce ľudí. Pacienti s boľavým pohybovým aparátom, nervovým a reumatickým ochorením dostávajú dar od prírody - piešťanskú balneoterapeutickú kúru.
Liberty Island

Liberty Island (doslova "Ostrov slobody"), kedysi nazývaný Bedloe's Island, je malý neobývaný ostrov v Upper New York Bay v Spojených štátoch, ktorý je známy hlavne ako miesto, kde sa nachádza Socha Slobody. Jeho súčasný názov sa používa od začiatku 20. storočia, hoci jeho názov sa oficiálne nezmenil až do roku 1956. Predtým, ako sem bola postavená Socha Slobody, nachádzala sa tu pevnosť Fort Wood v tvare jedenásťcípej hviezdy, vojenská žulová batéria. Preto sa nazýval "Star Fort".
Ostrov je prístupný len trajektom, buď z Battery Parku na Manhattane alebo z parku Liberty State Park v Jersey City v New Jersey. Od susedného ostrova Ellis Island ho delí asi .
Nachádza sa asi 600 metrov od Liberty State Parku v Jersey City. Na porovnanie, od Battery Parku na Manhattane sa nachádza , čím je o mnoho bližšie k Jersey City ako k New Yorku. Má rozlohu alebo 14,717 akrov.
Od 11. septembra 2001 je strážený pobrežnou strážou.
Pesticíd

Pesticídy sú chemické látky, ktoré sa v poľnohospodárstve a v lesníctve používajú proti chorobám, škodcom a burine. Boli vytvorené, aby usmrcovali alebo iným spôsobom poškodzovali životné prostredie a sú - ako napísala americká Národná výskumná rada (U.S. National Research Council) - „možno jediným druhom toxických chemikálií, ktorý je zámerne aplikovaný v životnom prostredí" (National Research Council, 1993). Množstvo problémov spôsobených polstoročným intenzívnym používaním syntetických pesticídov je šokujúce. 
Rozdeľujú sa podľa cieľového organizmu, na ktoré pôsobí:
Podľa chemickej povahy sa rozdeľujú napr. na:
Vlajka Svätého Krištofa a Nevisu

Vlajka Svätého Krištofa a Nevisu – list vlajky je rozdelený na dve časti šikmým čiernym pruhom, lemovaným dvomi úzkymi žltými prúžkami. V čiernom pruhu sú dve biele päťramenné hviezdy. Žrďová časť vlajky je zelená, vlajúca je červená. Zelená farba symbolizuje úrodnú zem, žltá slnko, ktoré na ňu celý rok svieti, čierna africký pôvod väčšiny obyvateľov, červená zápas, ktorý ostrovania viedli od čias otroctva cez éru kolonializmu až k získaniu nezávislosti, hviezdy nádej a slobodu.
Vlajka bola zavedená roku 1983, kedy ostrovy získali nezávislosť. Pred tým sa tu od roku 1967 používala vlajka federácie "Saint Kitts-Nevis-Anguilla".
Čierny potok (prítok Kamenistého potoka)

Čierny potok je potok na Horehroní, v južnej časti okresu Brezno. Je to ľavostranný prítok Kamenistého potoka, meria 6,4 km a je tokom V. rádu.
Pramení na Poľane, v podcelku Vysoká Poľana, na severovýchodnom svahu Kopcov (1 334,0 m n. m.) v nadmorskej výške približne 1 125 m n. m. Na hornom toku tečie severovýchodným smerom, pričom nepriberá významnejšie prítoky, následne sa esovito stáča, pričom najprv vytvára oblúk prehnutý na sever. Potom tečie na krátkom úseku na východ, vstupuje do Veporských vrchov, do podcelku Sihlianska planina, sprava priberá prítok z oblasti Kľuky, stáča sa a ďalej už pokračuje smerom na sever. Následne vytvára oblúk ohnutý na východ, priberá pravostranný prítok z oblasti Koliesky a dva ľavostranné prítoky, najprv dlhší prítok (1,8 km) pretekajúci dolinou Veľká ráztoka, potom prítok vznikajúci juhozápadne od kóty 850,6 m. Napokon sa pri osade Čierny Potok vlieva v nadmorskej výške cca 708 m n. m. do Kamenistého potok.
Kružba

Kružba je kamenný alebo sklený ornament charakteristický pre gotiku. Ozdobuje okenný oblúk, výplne zábradlia, tympanónu, hlavice a konzoly.
Josef Johann Mann

Josef Johann Mann (známy aj ako Jan Josef Mann, alebo Johann Josef Ritter von Mann; * 19. máj 1804, Jablonné v Podještědí, Česko† 20. marec 1889, Viedeň, Rakúsko) bol známy a pre svetovú entomológiu významný entomológ, ktorý má význam i pre našu – slovenskú entomológiu. Lepidopterológ, zberateľ a cestovateľ, maliar, ilustrátor, preparátor c. k. zoologického dvorného kabinetu vo Viedni. Bol nemeckého pôvodu, ale rodák z Čiech.
Josef Johann Mann sa narodil 19. mája 1804 v Jablonnom v severných Čechách. Základné vzdelanie získal v Čechách, kde bol na výchovu poslaný do Zákup a neskôr do Drážďan k medirytcovi A. Herzerovi k štúdiu malieb a kresby. Veľký a rozhodujúci vplyv na jeho ďalší život a entomologickú orientáciu malo stretnutie s entomológom Josefom Emanuelom Fischerom von Rösslerstammom (1787 – 1866) v Mikulášovicích (Nixdorf), s ktorým ho zoznámil jeho príbuzný, entomológ MUDr. Jan Vilém Helfer (1810 – 1840), ktorý bol pôvodom z Prahy. 
Spolupráca s Fischerom von Rösslerstammom ho priviedla k štúdiu a zberu motýľov, čomu sa potom venoval po celý svoj ďalší život. Počas rokov 1829 až 1837 prevádzal zbery motýľov v okolí Zákup a Mikulášovic a takto získané motýle predával Fischerovi k spracovaniu.
Josef Mann bol veľmi horlivým a zručným zberateľom a preparátorom s bohatými skúsenosťami v tomto odbore. Svoje zbery prevádzal okrem už spomínaných oblastí Čiech tiež v zahraničí, napr. v Rakúskych Alpách: Štýrsku, Korutánsku, Maďarsku, v Dalmácii: v Chorvátsku, v Bulharsku, Poľsku, ale i na ostrovoch: Korzike, Sicílii a inde. 
Josef Johann Mann zomrel 20. marca 1889 vo Viedni. 
Jeho zbierka motýľov ja uložená na viacerých miestach Európy.
Wet Dream

Wet Dream bol prvým sólovým albumom hráča na klávesové nástroje skupiny Pink Floyd Richarda Wrighta. Album bol vydaný v roku 1978. 
Autorom a producentom takmer všetkých skladieb (okrem piesne „Against the Odds“) je Richard Wright. 
Externé odkazy.
Niekoľko slov o albume, texty piesní (en)
Battery Park

Battery Park je 21 akrový park s rozlohou 8,5 ha, ktorý sa nachádza v Battery, južnej časti Manhattanu, pri prístave New York Harbor. Názov nesie po delostreleckej batérii, ktorá tu mala stanovisko v rôznych obdobiach, aby Holanďania a Briti ochránili prístav. Na konci parku sa nachádza pamätník obetiam AIDS. Na ďalšom konci je reštaurácia Battery Gardens, vedľa budovy pobrežnej stráže.
Žiarový motor

Žiarový motor, alebo motor so žiarovou hlavou/vložkou prípadne v staršej literatúre strednotlakový motor, nízkotlakový Hasselmannov motor nesprávne semidieselový motor, polodiesel je typ piestového spaľovacieho motora, ktorý sa v súčasnosti prakticky nepoužíva. Konštrukciou a princípom práce je veľmi podobný vznetovému motoru s nepriamym vstrekom paliva. Má obvykle kompresný pomer v rozsahu 9 až 12, ktorý nie je dostatočne vysoký na to, aby sa sám spustil zo studeného stavu. Preto obsahuje žiarovú komôrku, do ktorej ústi vstrekovač paliva, prepojenú kanálom s hlavným priestorom valca. Táto komôrka je umiestnená tak, aby mohla byť ohrievaná vonkajším zdrojom tepla. Pred spustením motora je potrebné komôrku nejaký čas zahrievať. Po spustení motora je možné tepelný zdroj odstrániť, pretože motor je udržiavaný spaľovaním zmesi na dostatočnej teplote aby mohlo dôjsť k vznieteniu paliva.
Žiarový motor je obvykle konštruovaný ako jednovalcový. Môže byť štvortaktný, alebo dvojtaktný.
V motoroch označovaných ako "nízkotlakové Hasselmannove" je odizolovaná žiarová vložka trvalým zdrojom tepla a spôsobuje zapaľovanie paliva, ktoré je na ňu nastrekované.
V motoroch označovaných ako "semidiesely" je žiarová hlava zdrojom tepla len počas behu studeného motora. Po dosiahnutí prevádzkovej teploty sa palivo zapaľuje kompresným teplom.
História.
Žiarový motor bol skonštruovaný Herbertom Akroydom Stuartom na konci 19. storočia. Prvý prototyp bol postavený v roku 1886 a produkcia začala v roku 1891 firmou Richard Hornsby &amp; Sons v Anglicku.
Začiatkom 20.storočia zaznamenali vznetové motory prudký rozvoj a svojimi parametrami výrazne prevýšili žiarové motory. v 30.tych a 40.tych rokoch 20. storočia prudko upadol záujem o ne a posledný väčší výrobca ukončil ich produkciu v 50.tych rokoch.
Porovnanie so vznetovým motorom.
Medzi žiarovým a vznetovým motorom sú nasledovné rozdiely:
Vlastnosti žiarového motora.
Medzi výhody motora patria:
Nevýhodou je vysoká merná spotreba paliva.
Čierny potok (prítok Harmanca)

Čierny potok je potok na Hornom Pohroní, v najzápadnejšej časti okresu Banská Bystrica. Je to pravostranný prítok Harmanca, meria 3,5 km a je tokom V. rádu.
Prameň.
Pramení v Kremnických vrchoch, v podcelku Flochovský chrbát, na východojuhovýchodnom svahu Svrčinníka (1 312,8 m n. m.), v lokalite V Čiernej, v nadmorskej výške približne 940 m n. m. 
Opis toku.
Na hornom toku tečie sprvu severovýchodným smerom, následne sa stáča na severoseverovýchod, vytvára oblúk ohnutý na sever a pokračuje na východ. Z pravej strany ďalej priberá prítok (1,8 km) zo západného svahu Štefánky (Ištvánky; 998,7 m n. m.), potom k sútoku s pravostranným prítokom zo severozápadného svahu Vápenice (1 022,1 m n. m.) tečie na krátkom úseku na severovýchod, pričom preteká bralnatým územím. Ďalej tečie smerom na sever, opäť preteká hlboko zarezaným údolím s bralnatým charakterom, tu sa znovu stáča a k ústiu pokračuje severovýchodným smerom. Napokon podteká štátnu cestu č. 14 a pri osade Horný Harmanec ústi v nadmorskej výške cca 578 m n. m. do Harmanca.
Čierny potok (prítok Hradnianky)

Čierny potok je potok na Hornom Považí, v južnej časti okresu Bytča. Je to ľavostranný prítok Hradnianky, meria 2,5 km a je tokom IV. rádu.
Pramení v Súľovských vrchoch, v podcelku Súľovské skaly, juhozápadne od kóty 692,6 m v nadmorskej výške približne 570 m n. m. Od prameňa tečie sprvu severoseverovýchodným smerom, zľava priberá krátky prítok spod hrebeňa Hoľazní a preteká údolím, ktoré oddeľuje masív Hoľazne na ľavom brehu a masív, ktorý je súčasťou južnej časti NPR Súľovské skaly na pravom brehu. Z pravej strany ešte priberá krátky prítok prameniaci severne od kóty 692,6 m a na dolnom toku už tečie severovýchodným smerom. Tu preteká cez rekreačnú osadu s početnými súkromnými i podnikovými chatami a priamo pod skalným útvarom "Mních", západoseverozápadne od Súľova, ústi v nadmorskej výške cca 335 m n. m. do Hradnianky.
Mittersill

Mittersill je trhová obec v spolkovej krajine Salzbursku v Rakúsku. Obcou tečie rieka Salzach.
Žije tu 5 403 obyvateľov (31. 12. 2009).
Wall Street

Wall Street je úzka ulica v Dolnom Manhattane v meste New York, rozkladajúca sa východne od Broadway dolu po South Street na rieke East River. Považuje sa za historické jadro finančného obvodu a bola prvým trvalým sídlom burzy New York Stock Exchange.
New York Stock Exchange

New York Stock Exchange (skratka NYSE), je americká burza, ktorá sídli v New Yorku na Wall Street na Manhattane. Je považovaná za najväčšiu, najlikvidnejšiu a najznámejšiu burzu cenných papierov. Obchod sa tu uskutočňuje prezenčným systémom s podporou počítačov.
Dejiny.
NYSE vznikla v New Yorku v roku 1792, podpisom dohody o obchode s cennými papiermi (Buttonwoodská dohoda). Túto prvú dohodu podpísalo 24 brokerov. Súčasný názov vznikol v roku 1863.
Organizácia.
Členom tejto burzy sa môže stať iba fyzická osoba. Počet členov je 1 366, členstvo je možné odkúpiť alebo prenajať. Samotná správa burzy funguje podobne ako akciová spoločnosť, členovia volia najvyšší orgán burzy, ktorým je tzv. Rada riaditeľov.
Kontrola obchodov na tejto burze je veľmi problematická, preto sa vytvoril štvorstupňový systém kontroly, ktorého najvyšším orgánom je kongres Spojených štátov. Obchodovanie jednotlivých titulov je pod kontrolou tzv. burzového špecialistu, ktorý musí udržiavať likviditu, teda nakupovať a predávať neuspokojené príkazy. Okrem toho sú tu makléri, ktorí veľké obchody dohadujú pomocou open outcry so špecialistom.
Reprezentatívnym indexom je Dow Jones Industrial Average (DJIA).
Intranet

Intranet je počítačová sieť, ktorá používa rovnaké technológie (TCP/IP, HTTP) založený na Klient/Server architektúre stojí za ňou jeden alebo viac firewallov je ale určený iba pre malé skupiny používateľov, napríklad pre pracovníkov nejakého podniku. Je to v podstate interný Internet. Spojenie s nim môžete dosiahnuť kdekoľvek, kde máte pripojenie na Internet a ak ste klientom tejto informačnej siete.
V súčasnosti sa stáva nevyhnutnosťou skoro každej organizácie. Zväčša slúži na dokonalé organizovanie pracovných procesov a zdieľanie informácii medzi jednotlivými zamestnancami. Intranet môže pomôcť zvýšiť firmám produktivitu práce.
Descabezado Grande

Descabezado Grande je menšie vulkanické pole (20 × 30 km), tvorené viacerými stratovulkánmi a troskovými kužeľmi, nachádzajúce sa v centrálnej časti Čile, asi 30 km západne od argentínskych hraníc. Vznik poľa sa odhaduje na neskorý pleistocén a petrograficky je tvorené andezitmi, dacitmi a ryolitmi. Samotný stratovulkán Descabezado Grande sa nachádza približne v strede poľa, jeho vrchol je tvorený 1,4 km širokom kráterom, v súčasnosti zaľadneným.
Laguna del Maule

Laguna del Maule je jazero (rozmery 15 × ), nachádzajúce sa v regióne del Maule v centrálnej časti Čile, len západne argentínskch hraníc. Pôvod jazera je vulkanický, je to vlastne kaldera zaliata vodou. Brehy kaldery sú obkolesené viacerými stratovulkánmi a troskovými kužeľmi.
Čierny potok (prítok Kamienky)

Čierny potok je potok na hornom Spiši, v západnej časti okresu Stará Ľubovňa. Je to pravostranný prítok Kamienky, má dĺžku 6 km a je tokom V. rádu.
Pramení vo východnej časti Spišskej Magury, v podcelku Veterný vrch, v oblasti Olenca, juhozápadne od kóty 897,0 m v nadmorskej výške približne 850 m n. m. Na hornom toku tečie juhovýchodným smerom, zľava priberá prítok prameniaci severovýchodne od kóty 897,0 m a vstupuje do Spišsko-šarišského medzihoria, do podcelku Ľubovnianska kotlina. Tu sa najprv stáča severojužným smerom, sprava priberá najprv prítok z lokality Lazy, potom krátky prítok prameniaci východne od kóty 730,3 m a na krátkom úseku tečie na juhovýchod. Následne priberá pravostranný prítok z lokality Škôlka a ďalej už pokračuje viac-menej východným smerom. Zároveň postupne priberá niekoľko prítokov; zľava krátky prítok z lokality Šivarná, sprava prítok prameniaci západne od kóty 681,3 m, opäť zľava ďalší prítok z oblasti Šivarnej a tiež Šivarniansky potok. Potom sa na krátkom úseku vetví na dve ramená, vytvára oblúk prehnutý na sever a zľava ešte priberá prítok (564,2 m n. m.) z oblasti Sosníka. Napokon sa stáča k ústiu na juhovýchod a juhovýchodne od obce Kamienka sa v nadmorskej výške cca 549 m n. m. vlieva do Kamienky.
Sláčikové kvarteto (teleso)

Sláčikové kvarteto je hudobné teleso zložené zo štyroch hráčov na sláčikové nástroje. Pozostáva z dvoch huslí, violy a violončela. Je to jedno z najdôležitejších telies komornej hudby. 
Sláčikové kvarteto vzniklo v období klasicizmu ako odpoveď na potrebu komorného telesa zabezpečujúceho hudobný sprievod na spoločenských udalostiach. Najmä vďaka mnohým skvelým skladbám skomponovaných pre toto teleso sláčikové kvarteto postupne získalo vážnosť. Kvartetá zložené z výborných hráčov začali vystupovať koncertne. 
Sláčikové kvarteto môže byť zložené z hráčov príležitostne. Iné sláčikové kvartetá majú svoj názov a stále, v nutných prípadoch meniace sa obsadenie. Niektoré takéto telesá si získali svetové renomé podobe ako orchestre. Medzi najvýznamnejšie svetové sláčikové kvartetá patria:
Významným slovenským telesom je Moyzesovo kvarteto. Medzi mladé sláčikové kvartetá na Slovensku tiež patria Slovenské kvarteto a Mucha Quartet.
Chanda Rubinová

Chanda Rubinová (* 18. február 1976, Lafayette, Louisiana, USA) je bývalá americká profesionálna tenistka. Počas svojej kariéry vyhrala 7 turnajov WTA v dvojhre.
Sociálny status

Sociálny status alebo status je trvalejšia sociálna pozícia (v sociálnom systéme) spojená s istými právami a povinnosťami.
Sociálna regulácia

Sociálna regulácia – môže byť zámerná, polo zámerná a bez zámeru.
Prirodzeným výsledkom sociálnej regulácie je učenie a učenie sa zo strany jedinca. Učenie nemusí byť zámerné, ale môže byť i spontánne, živelné, sociálne neriadené, lebo každý jedinec je pri uspokojovaní svojich potrieb v spojitosti s okolím, od ktorého prijíma informácie a podnety, teda proces učenia je stály.
Živelné výsledky učenia môžu byť spoločensky žiadúce a spoločensky nežiaduce – v rozpore s cieľmi.
Spontánne učenie získame 2 formami – získavaním vlastných skúseností (vlastné učenie, odmena, trest, pozitívna a negatívna motivácia, skúsenosti) a osvojovaním skúseností druhých
Sociálna regulácia prebieha 2 smermi :
• poskytovanie vzoru kognitívneho obrazu – regulácia vlastného napodobňovania
• kontrola vzorov a činností, s ktorými jedinec prichádza do styku (od kontroly dieťaťa s kým sa kamaráti až po štátnu cenzúru)
Sociálne riadenie

Sociálne riadenie – ide o vyšší stupeň riadenia učenia, ktoré predstavuje zámerné procesy, ktoré sú predmetom vied o učení – pedagogika, andragogika, pedagogická psychológia, psychológia výchovy. Podstatou je regulácia procesu učenia : zámer, riadenie procesu a starostlivosť o jedinca. 
Pri riadení procesu sa predpokladá pomoc činiteľov socializácie jedincovi – predovšetkým :
• predkladaním celej rady vzorov činností
• predávaním informácií, rád a pokynov
• hodnotením výsledkov
• korekciou chybných čiastkových výsledkov
Ciele a výsledky sú málokedy zhodné. Príčiny rozdielov môžu byť napríklad v tom, že :
• boli zadané nereálne ciele
• boli nepresne formulované
• výsledky sú záležitosťou zložitých realizačných procesov 
• rôzni činitelia socializácie – rodina, škola, pracovisko, partia – pôsobia nejednotne
• veľkú rolu hrá samostatná osobnosť subjektu – jeho ochota a nepoddajnosť, neochota spolupráce, schopnosti, výsledok predchádzajúceho socializačného pôsobenia
Neformálne vzdelávanie

Neformálne vzdelávanie je všetko organizované vzdelávanie mimo formálneho vzdelávania – teda vzdelávanie poskytované rôznymi inštitúciami (kultúrne zariadenia, podniky, inštitúcie vzdelávania dospelých) určitému okruhu študujúcich v rôznych formách, typoch a s rôznym obsahom.
Podľa zákona o podpore práce s mládežou 282/2008 čl. 1, paragraf 2, odst. g) platného od 1.9.2008 neformálne vzdelávanie v oblasti práce s mládežou je ďalšie vzdelávanie mládeže, mladých vedúcich, mládežníckych vedúcich a pracovníkov s mládežou organizované vzdelávacími zariadeniami s cieľom získania nových vedomostí, praktických skúseností a zručností potrebných pre prácu s mládežou, ktoré umožňuje jeho účastníkom doplniť, rozšíriť a prehĺbiť si získané vzdelanie.
Centralizácia

Centralizácia môže byť:
Informálne vzdelávanie

Informálne vzdelávanie alebo neinštitucionálne vzdelávanie je chápané ako celoživotný proces získavanie vedomostí, zručností a postojov v každodennom živote bez organizačných zásahov. Utvára ho rodina, vrstovníci, ale aj sledovanie TV, čítanie. Je typické neorganizovanosťou, nesystematickosťou a môže mať pozitívne aj negatívne vplyvy. Je ale prirodzenou súčasťou celoživotného učenia.
Jelena Dokićová

Jelena Dokićová (; * 12. apríl 1983, Osijek, Juhoslávia teraz Chorvátsko) je súčasná austrálska profesionálna tenistka. V roku 1994 emigrovala spolu s rodičmi do Austrálie, kde získala občianstvo. Počas svojej kariéry vyhrala 5 turnajov WTA v dvojhre a 4 turnaje vo štvorhre. Najväčší grandslamový úspech dosiahla vo Wimbledone 2000 postupom do semifinále.
Sláčikové kvarteto

Sláčikové kvarteto môže byť
Sláčikové kvarteto (dielo)

Sláčikové kvarteto je hudobné dielo určené pre rovnomenné hudobné teleso.
História.
Vznik tohto diela tesne súvisel so vznikom sláčikového kvarteta ako hudobného telesa. O rozvoj hudobnej formy kvarteta sa najviac zaslúžil Joseph Haydn. Na začiatku komponoval kvartety pozostávajúce z piatich častí, no postupne vyvinul typickú štvorvetú štruktúru diela s typickými rysmi každej vety. V takejto podobe ju od neho prevzali aj ďalší skladatelia, Haydn je preto právom považovaný za otca sláčikového kvarteta. Sláčikové kvartety ako prležítostné diela komponoval v období klasicizmu i Mozart. Kvarteto si postupne získalo pozíciu plnohodnotného hudobného diela a ukážky skladateľovho umenia. Beethovenove neskoré kvartetá sú považované za jedny z najlepších diel klasickej hudby vôbec. 
Sláčikové kvarteto si zachovalo popularitu i v období romantizmu a tak samozrejme vzniklo množstvo skladieb určených pre toto hudobné teleso. Medzi ich najvýznamnejších tvorcov patrili Schubert, Dvořák a ďalší. Zlomovým dielom bolo originálne Sláčikové kvarteto g-mol od Clauda Debussyho. Najvýznamnejším tvorcom sláčikových kvartetov v 20. storočí bol Béla Bartók. Priniesol tiež mnohé inovácie týkajúce sa nielen obsahu kvarteta, ale i techniky hráčov.
Štruktúra.
Sláčikové kvarteto ako hudobné dielo má typicky štyri vety:
Kostol Navštívenia Panny Márie

Kostol Navštívenia Panny Márie môže byť:
Conchita Martínezová

Conchita Martínezová (* 16. apríl 1972, Monzón, Španielsko) je bývalá španielska profesionálna tenistka. Počas svojej kariéry vyhrala 33 turnajov WTA v dvojhre a 13 turnajov vo štvorhre.
Cardanova mriežka

Cardanova mriežka je steganografický systém, ktorý využíva zatajenie správy do inej správy. Za autora tohoto steganografického systému sa považuje taliansky matematik Gerolamo Cardano.
Ide o systém, ktorý predstavuje zatajenie správy pomocou mriežky – je to papier, v ktorom sú vystrihnuté polia, neskôr sa tento papier priloží na tabuľku a do vystrihnutých políčok sa napíše utajovaný text. Po vypísaní týchto znakov sa do tabuľky pod mriežkou doplnia ostatné písmená. Po prijatí príjemca len priloží šablónu na tabuľku a pomocou nej si dokáže prečítať utajovanú správu. V minulosti vznikali problémy s nepresnosťami týchto mriežok a preto niekedy odosielateľ posielal viac mriežok naraz, čím ale vznikalo nebezpečenstvo odhalenia utajovanej správy.
San Pedro-Pellado

San Pedro-Pellado je stratovulkanický komplex, nachádzajúci sa v regióne del Maule v centrálnej časti Čile. Komplex je tvorený niekoľkými stratovulkánmi, nachádzajúcimi sa na zvyškoch staršej, pleistocénnej kaldery "Rio Colorado" s rozmermi 6 × 12 km. Stratovulkán Pellado je tiež starý, na jeho erodovaných zvyškoch ležia novšie vulkanické centrá - na západnom okraji komplexu sa nachádza bazaltovo andezitový štítový vulkán "Tatara" a stratovulkán "San Pedro" je najvyšší (výška 3 621 m) a najmladší člen komplexu. Komplex je v súčasnosti neaktívny, no na juhovýchodných svahoch Pellada sú aktívne fumaroly.
Staten Island Railway

Staten Island Railway (SIR, predtým SIRT) je rýchla železničná linka prevádzkovaná na Staten Islande, mestskej časti mesta New York v Spojených štátoch. Považuje sa za štandardnú železničnú linku, v súčasnosti nie je prepojená s národnou železničnou sieťou a prevádzkovaná je v modifikovaných súpravách metra R44. Súčasná linka bola úplne odpojená od okolitých liniek v roku 1966. Neexistuje ani prepojenie medzi SIR a zvyšnou sieťou metra.
Genetický algoritmus

Genetický algoritmus je nedeterministická metóda riešenia problému, vychádzajúca z princípov Darwinovej evolučnej teórie.
Každé riešenie úlohy (aj "zlé") sa nazýva chromozóm a je tvorené binárnym reťazcom o danej dĺžke, ktorá je rovnaká pre všetky chromozómy danej populácie. Populácia je konečná množina chromozómov. Základná populácia resp. nultá generácia populácie je začiatočný stav riešenia. Vývoj k optimálnemu riešeniu prebieha prirodzeným vývojom populácií. Nultá generácia je vygenerovaná náhodne, vygenerované chromozómy, musia byť 
riešením problému.
Proces reprodukcie:
Náhodnosť sa zaisťuje pomocou generovania pseudonáhodných čísel.
Každá populácia sa pomocou reprodukcie zdokonaľuje a to na základe ohodnotenia chromozómov pomocou funkcie f(x) nazývanej fitness. V procese riešenia pomocou genetických algoritmov ide o hľadanie globálneho maxima funkcie fitness, teda ide o to nájsť najlepšie ohodnotené riešenie problému v stavovom priestore.
Pre každú novú generáciu platí:
Niekedy sa najlepšie chromozómy z predchádzajúcej generácie zachovávajú.
Riešenie sa zastaví buď po dosiahnutí nejakej cieľovej hodnoty, alebo po dopredu stanovenom počte generácií.
Čierny potok (prítok Bieleho Váhu)

Čierny potok je krátky potok na hornom Liptove, vo východnej časti okresu Liptovský Mikuláš. Je to ľavostranný prítok Bieleho Váhu, meria a je tokom IV. rádu.
Prameň.
Pramení v západnej časti Kozích chrbtov, v podcelku Važecký chrbát, v lokalite Sokoly v nadmorskej výške približne 
Opis toku.
Od prameňa tečie najprv severoseverovýchodným smerom, následne na sever, potom sa stáča na severozápad a preteká Čiernou dolinou. Tu priberá dva ľavostranné prítoky prameniace juhovýchodne, resp. severovýchodne od kóty a tečie popri horárni Čierna dolina na pravom brehu. Napokon sa oblúkom stáča na severoseverovýchod, vstupuje do Liptovskej kotliny, podteká železničnú trať Žilina – Košice a južne od obce Východná ústi v nadmorskej výške cca do Bieleho Váhu.
Čierny potok (prítok Lesnianky)

Čierny potok je potok na Hornom Považí, v južnej časti okresu Žilina. Je to ľavostranný prítok Lesnianky, meria 3,1 km a je tokom V. rádu.
Prameň.
Pramení v Malej Fatre, v podcelku Lúčanská Fatra, na severnom svahu Skaliek (1 190,7 m n. m.) v nadmorskej výške približne 1 130 m n. m.
Opis toku.
Od prameňa tečie najprv na sever, potom sa stáča na severozápad a zľava priberá prítok zo severozápadného svahu Skaliek. Následne preteká dolinou Čierne, kde sa postupne stáča na sever a nepriberá už žiadne prítoky. Juhovýchodne od obce Rajecká Lesná ústi v Rajeckolesnianskej doline v nadmorskej výške cca 614 m n. m. do Lesnianky.
Augustova šifra

Augustova šifra je šifrovací systém, ktorý je založený na posune písmena otvoreného textu o nasledujúce písmeno abecedy. Posledné písmeno medzinárodnej abecedy Z sa nahradzuje dvojicou písmen "AA". Pri použití slovenskej abecedy sa nahradzuje písmeno Ž. Tento systém je veľmi podobný Cézarovej šifre, pričom práve Cézarov synovec Augustus sa pričinil o jej vznik. Je to systém, ktorý má obmedzený algoritmus (restricted algorithm) a z hľadiska bezpečnosti je menej bezpečný ako Cézarova šifra.
Čierny potok (prítok Píľanského potoka)

Čierny potok je potok na Strednom Pohroní, v západnej časti okresu Žarnovica. Je to ľavostranný prítok Píľanského potoka, meria 4,9 km a je tokom V. rádu.
Pramení v pohorí Vtáčnik, v podcelku Nízky Vtáčnik, v časti Vígľaš, juhojuhozápadne od kóty 954,2 m. v lokalite Tatričky, v nadmorskej výške približne 680 m n. m. Na celom toku tečie severojužným smerom, na hornom toku vytvára oblúk prehnutý na západ a zľava priberá prítok zo západoseverozápadného svahu Markovho vrchu (937,1 m n. m.). Ďalej priberá krátky ľavostranný prítok od Francovho štálu, potom z tej istej strany prítok z juhozápadného svahu Markovho vrchu. Na dolnom toku ešte zľava priberá krátky prítok od Škriniarovho štálu a preteká intravilánom obce Píla. Na okraji obce ústi v nadmorskej výške cca 382 m n. m. do Píľanského potoka.
Preteká osadami Francov štál, Škriniarov štál a Šmechov štál.
Symetrická šifra

Symetrická šifra alebo symetrická kryptografia, prípadne tiež konvenčná šifra je šifra, ktorá používa pre zašifrovanie aj dešifrovanie dát rovnaký kľúč. Tým sa líši od algoritmov s verejným kľúčom, ktoré majú dvojicu kľúčov – súkromný a verejný.
Podstatnou výhodou symetrických šifier je ich nízka výpočtová náročnosť. Algoritmy pre šifrovanie s verejným kľúčom môžu byť i stotisíckrát pomalšie. Na druhej strane je veľkou nevýhodou nutnosť zdieľania tajného kľúča, takže si odosielateľ a príjemca tajnej správy musia dopredu dohodnúť na tajnom kľúči.
Použitie.
Symetrické šifry sa často používajú spoločne s asymetrickými. Obvyklé použitie je také, že otvorený text sa zašifruje symetrickou šifrou s náhodne vygenerovaným kľúčom. Tento symetrický kľúč sa zašifruje verejným kľúčom asymetrickej šifry, takže dešifrovať dáta môže iba majiteľ tajného kľúča danej asymetrickej šifry.
Rozdelenie.
Symetrické šifry sa delia na dva druhy. Prúdové šifry spracovávajú otvorený text po jednotlivých bitoch. Blokové šifry rozdelia otvorený text na bloky rovnakej veľkosti a doplní vhodným spôsobom posledný blok na danú veľkosť. U väčšiny šifier sa používa 64 bitový blok, AES používa 128 bitov, prípadne 256 bitov.
Čierny potok (prítok Radiše)

Čierny potok je potok na Hornej Nitre, v severovýchodnej časti okresu Bánovce nad Bebravou. Je to ľavostranný prítok Radiše, meria 3,1 km a je tokom VI. rádu.
Prameň.
Pramení v Strážovských vrchoch, v podcelku Nitrické vrchy, v časti Suchý, na južnom svahu Čierneho vrchu (996,8 m n. m.) v nadmorskej výške približne 785 m n. m. 
Opis toku.
V pramennej oblasti tečie na západ, následne sa stáča a pokračuje severozápadným smerom. Ďalej pokračuje na krátkom úseku opäť na západ, pričom sprava priberá krátky prítok z lokality Šustrov laz. Vzápätí sa stáča na juhozápad, oblúkom ďalej na západ a vstupuje do Kšinianskej kotliny. Pri osade Stavenie, severovýchodne od obce Kšinná, ústi v nadmorskej výške cca 375 m n. m. do Radiše.
Pro-Pain

Pro-Pain je americká hardcorová kapela založená Garym Meskilom v roku 1992.
Manhattan Community Board 1

Manhattan Community Board 1 je komunitná rada mesta New York, zahŕňajúca časti Battery Park City, Financial District, South Street Seaport a TriBeCa v Dolnom Manhattane. Je ohraničená na východe riekou East River, na juhu prístavom Upper New York Bay, na západe riekou Hudson River a na severe ulicou Canal Street.
Súčasnou predsedníčkou je Julie Menin a správcom jednotky je Noah Pfefferblit.
Zoznam rodov čeľade vstavačovité

Toto je zoznam rodov z čeľade vstavačovité (stav v roku 2007). Uvedené sú latinské názvy v abecednom poradí, slovenský názov je tu uvedený iba pri rodoch vyskytujúcich sa na Slovensku:
Hudson (rieka)

Hudson, známa aj ako Muh-he-kun-ne-tuk v jazyku Mohykánov, je rieka pretekajúca východnou časťou amerického štátu New York a tvoriaca aj hranicu medzi štátmi New York a New Jersey. Je pomenovaná po Henrym Hudsonovi, Angličanovi, ktorý ju objavil v roku 1609. Neskôr tu vznikli európske usadlosti okolo rieky. Dĺžka toku je 507 kilometrov.
Kontaminácia.
Rieka bola podľa americkej vládnej agentúry pre životné prostredie zamorená v rokoch 1947 až 1977 firmou General Electric až 590 tonami polychlórovaných bifenylov. Následné lekárske štúdie preukázali, že ľudia žijúci v okolí rieky mali o 36% vyšší výskyt ischemickej choroby srdca a takmer o 50% vyšší výskyt srdcového infarktu, hoci menej fajčili, lepšie sa stravovali a viac športovali.
Cincinnati

Cincinnati je mesto na juhozápade amerického štátu Ohio na rieke Ohio. Je to sídlo okresu Hamilton County. Je to tretie najväčšie mesto v Ohiu, po mestách Columbus a Cleveland, avšak "Greater Cincinnati" je na druhom mieste v počte obyvateľov v Ohiu, hneď po Clevelande. V samotnom meste žilo 296 943 obyvateľov v roku 2010 , v mestskej oblasti 1 563 352 a v metropolitnej oblasti 2 113 011, podľa odhadu z roku 2005. Obyvatelia mesta sa nazývajú "Cincinnatians". Celková rozloha mesta je 206,1 km².
Dejiny.
Prví osadníci v roku 1788 pomenovali mesto "Losantiville", od roku 1790 je používaný súčasný názov podľa rímského vojvodcu a politika Cincinnata. V roku 1819 bolo Cincinnati povýšené na mesto, k jeho ďalšiemu rozvoju významne prispela výstavba prieplavu medzi riekou Ohio a Erijským jazerom, začatá v roku1825. V roku 1836 bola do mesta zavedená železnica, v roku 1853 tu vznikol prvý plne profesionálny hasičský zbor v USA.
Demografia.
Podľa údajov zo sčítánia ľudu v roku 2006 tu žilo 332 252 obyvateľov, Cincinnati je tretie najľudnatejšie mesto v štáte Ohio a 56. v USA.
Rasové zloženie.
Hispánci alebo Latinos, zároveň členovia jednej z rás, tvorili 1,28% obyvateľstva.
Čierny potok (prítok Skalného potoka)

Čierny potok je krátky potok na dolnom Liptove, v južnej časti okresu Ružomberok. Je to ľavostranný prítok Skalného potoka, meria 1,4 km a je tokom V. rádu.
Pramení vo Veľkej Fatre, v podcelku Hôľna Fatra, na južnom svahu Smrekovice (1 530,2 m n. m.) v nadmorskej výške približne 1 205 m n. m. Od prameňa tečie viac-menej severojužným smerom územím Národného parku Veľká Fatra a z ľavej strany priberá krátky prítok (945,3 m n. m.) z južných úbočí Smrekovice. Severozápadne od obce Liptovská Osada, v doline Skalné, ústi v nadmorskej výške cca 782 m n. m. do Skalného potoka.
Conchita Martínezová Granadosová

Conchita Martínezová Granadosová (* 20. január 1976, Barcelona, Španielsko) je bývalá španielska profesionálna tenistka.
Čierny potok (prítok Štítnika)

Čierny potok je krátky potok v hornom Gemeri, v západnej časti okresu Rožňava. Je to pravostranný prítok Štítnika, meria 1,8 km a je tokom V. rádu.
Pramení v Stolických vrchoch, v podcelku Stolica, na severnom svahu Ostrého vrchu (870,1 m n. m.) v nadmorskej výške približne 680 m n. m. Od prameňa tečie najprv na sever, z ľavej strany priberá prítok z východného svahu Bielej skaly (882,3 m n. m.) a následne z tej istej strany aj prítok z východoseverovýchodného svahu Bielej skaly. Potom sa stáča smerom na severoseverovýchod, vstupuje do Štítnického podolia, kde sa oblúkom stáča k ústiu na severovýchod a na južnom okraji intravilánu obce Čierna Lehota sa v nadmorskej výške cca 498 m n. m. vlieva do Štítnika.
Rosa Maria Andresová Rodriguezová

Rosa Maria Andresová Rodriguezová (* 29. máj 1977, Cala Millor, Španielsko) je bývalá španielska profesionálna tenistka. Počas svojej kariéry vyhrala 1 turnaj WTA vo štvorhre.
Maret Aniová

Maret Aniová (* 31. január 1982, Tallinn, Estónsko) je súčasná estónska profesionálna tenistka.
Alexandr Porfirievič Borodin

Alexandr Porfirievič Borodin (* 12. november 1833, Petrohrad, Ruská ríša– † 27. február 1887, Petrohrad) bol ruský hudobný skladateľ, chemik a lekár, člen skladateľského zoskupenia Mocná hŕstka.
Život.
Alexandr Borodin sa narodil v roku 1833 ako nemanželský syn gruzínskeho kniežaťa Luka Gedevanišviliho. 
V roku 1858 ukončil lekársku fakultu a stal sa doktorom medicíny, od roku 1860 sa zaoberal vedeckou a pedagogickou činnosťou, v roku 1864 sa stal profesorom chémie na lékarskej akadémii. Ako hudobný skladateľ sa pripojil k skupine „Päťka“, známej viac ako Mocná hŕstka.
V roku 1869 začal Alexandr Borodin pracovať na opere "Knieža Igor", ktorú dokončili po jeho smrti Nikolaj Andrejevič Rimskij-Korsakov a Alexandr Konstantinovič Glazunov. Borodin zomrel v Petrohrade a je pochovaný na Tichvinskom cintoríne v kláštore Alexandra Nevského.
Dielo.
Najvýznamnejším Borodinovým dielom je zrejme opera "Knieža Igor", z ktorej pochádzajú aj "Polovecké tance", často uvádzané ako samostatné koncertné číslo. Je autorom niekoľkých symfónií, z ktorých je najznámejšia "Symfónia č.2 h mol „Bohatierska“", ďalej komorných a klavírnych skladieb. Je tiež autorom symfonickej básne "V stepiach strednej Ázie".